wannaphong/clean_thaiwikipedia huggingface dataset:
# พายุไต้ฝุ่นนีนา (พ.ศ. 2530)
พายุไต้ฝุ่นนีนาหรือพายุซูเปอร์ไต้ฝุ่นนีนา (ชื่อสากล: 8722, JTWCตั้งชื่อ: 22W) เป็นพายุไต้ฝุ่นลูกที่ 4 ที่ก่อตัวขึ้นในมหาสมุทรแปซิฟิกเมื่อปีค.ศ.1987 เป็นพายุที่ทำให้มีประชาชนเสียชีวิตมากที่สุดและเป็นพายุที่สร้างความเสียหายมากที่สุดลูกหนึ่ง พายุไต้ฝุ่นนีนาหรือพายุซูเปอร์ไต้ฝุ่น Sisang เป็นพายุที่สร้างความเสียหายรุนแรงที่สุดลูกหนึ่งของฟิลิปปินส์ต่อจากพายุแพทซี่ย์เมื่อ 17 ปีก่อน

 ประวัติ 

thumb|right|พายุไต้ฝุ่นนีนาจากภาพถ่ายทางดาวเทียม ขณะที่กำลังจากพัดขึ้นเกาะลูซอน ประเทศฟิลิปปินส์.
พายุไต้ฝุ่นนีนาก่อตัวจากหย่อมความกดอากาศต่ำบริเวณทิศตะวันตกของเส้นแบ่งเขตวันสากลเมื่อวันที่ 17 พฤศจิกายน วันที่ 19 พฤศจิกายน ได้เคลื่อนตัวทางทิศตะวันตกและทวีกำลังความแรงเป็นพายุดีเปรสชัน หลังจากนั้นไม่นานก็เป็นพายุโซนร้อนและพายุไต้ฝุ่นตามลำดับ วันที่21 พฤศจิกายน พายุไต้ฝุ่นนีนาได้เคลื่อนตัวไปทางทิศใต้ด้วยความเร็ว 20 ไมล์ต่อชั่วโมง และในวันเดียวกันนี้เองก็ได้ขึ้นพัดถล่มหมู่เกาะทางทิศเหนือของประเทศไมโครนีเชีย

เมื่อพายุไต้ฝุ่นนีนากำลังเข้าประเทศฟิลิปปินส์ ระดับความรุนแรงของพายุได้ขึ้นไปถึงระดับ 5 มีความเร็วลมถึง 270กิโลเมตรต่อชั่วโมง วันที่[25 พฤศจิกายน]] พายุไต้ฝุ่นนีนาเป็นซูเปอร์ไต้ฝุ่นนีนาได้ขึ้นที่ฟิลิปปินส์ที่แรกคือเขตไบโคล ทำให้เกิดฝนตกหนักและลมกรรโชกแรงพัดถล่มยับเยิน พายุมีความดันอากาศถึง 930 ปาสคาลซึ่งวัดจากเครื่องบารอมิเตอร์ ทันทีที่ขึ้นพัดผ่านหลังจากจึงเคลื่อนตัวไปทางเกาะลูซอนใต้และลงทะเลจีนใต้ไปในวันที 28 พฤศจิกายน และในอีก 2 วันถัดมาพายุได้สลายตัวไป 

 ความเสียหาย 
พายุไต้ฝุ่นนีนาทำให้มีผู้เสียชีวิตประมาณ 692-1036 คนและมีมูลค่าความเสียหายรวม 40,000 ล้านดอลลาร์สหรัฐ (เทียบค่าดอลลาร์ช่วงค.ศ.1987) ความเสียหายส่วนใหญ่เกิดจากลมกรรโชกแรงและฝนตกหนัก พายุลูกนี้เป็นพายุที่คร่าชีวิตประชาชนไปมากที่สุดในปีนั้น 

 ไมโครนีเชีย 
 เกาะตรูก 
สถานีตรวจวัดอากาศของเกาะตรูก (Truk Atoll) ตรวจวัดกระแสลมความเร็ว 60-70 ไมล์ต่อชั่วโมง พัดถล่มเกาะโมเอ็น(Moen Island) มีผู้เสียชีวิต 5 คนได้รับบาดเจ็บ 38 คน เนื่องจากดินถล่ม ประชาชนไม่มีที่อยู่ 40,000 คน ประเมินมูลค่าความเสียหายประมาณ 30,000-40,000 เหรียญดอลลาร์สหรัฐ (เทียบค่าดอลล่าร์ช่วงค.ศ.1987)
 เกาะลูอิติ 
เกิดน้ำท่วมฉับพลัน บนเกาะอาคาร 20% ของทั้งหมดได้รับความเสียหาย
 ฟิลิปปินส์ 
หมู่บ้านชาวประมง 14 แห่งได้รับความเสียหายยับเยินจากสตอร์มเซิร์จ อาคารและบ้านเรือนของประชาชนพังเสียหายรวมประมาณ 35,000 หลัง มีผู้เสียชีวิตประมาณ 540-687 คน ประชาชนไม่มีทีอยู่อาศัยประมาณ 80,000-100,000 คน ประเมินความเสียหายที่ 26,000 ล้านดอลลาร์สหรัฐ (เทียบค่าดอลล่าร์ช่วงค.ศ.1987) สภากาชาด 9 ประเทศมาช่วยฟื้นฟูความเสียหายกลับมา ช่วยรักษาคนที่ได้รับบาดเจ็บ ประธานาธิบดี คอราซอน อากีโน ในขณะนั้น ประกาศว่า 4 เขตของเกาะลูซอนให้อยู่ในสถานการณ์ฉุกเฉิน
# เกรียงไกร อังคุณชัย
เกรียงไกร อังคุณชัย  เกิดเมื่อวันที่ 27 ตุลาคม พ.ศ. 2521 เป็นนักร้องชาวไทยที่รู้จักในฐานะคู่ดูโอวง เจอาร์-วอย ในสังกัดอาร์เอส

 ประวัติ 
วอยเติบโตมาในครอบครัวที่คุณพ่อรับราชการ คุณแม่ทำงานด้านโรงแรม เป็นลูกคนที่ 2 ในจำนวน 3 คน การศึกษา วอยได้เรียนอนุบาลที่โรงเรียนสุริยานุสรณ์ จากนั้นมาต่อประถมถึงมัธยมปลาย จากแผนกศิลป์-คำนวณโรงเรียนกรุงเทพคริสเตียน ศึกษาที่มหาวิทยาลัยราชภัฏสวนสุนันทา กิจกรรมช่วงวัยเรียนของวอย ในช่วงมัธยม นอกจากเล่นฟุตบอลและบาสเกตบอล เขายังสนใจด้านการเล่นดนตรีและตั้งวงดนตรีร่วมกับเพื่อน ๆ มาตั้งแต่ชั้นมัธยม โดยสามารถเล่นกีต้าร์ กลอง เบส ร้องนำ เส้นทางในวงการบันเทิงของวอย ขณะที่เขาอายุ 16 ปี ได้รับการชักชวนถ่ายแบบครั้งแรกลงในนิตยสาร the boy จึงมีผลงานถ่ายแบบนิตยสารต่าง ๆ ตามมา รวมถึงโฆษณา อย่างโอวัลติน วอยได้รับการชักชวนให้ไปเทสต์เสียง และเซ็นสัญญาเป็นนักร้อง ในสังกัดอาร์เอสโปรโมชั่น ตอนแรกถูกวางตัวเป็นสมาชิกวง Gang 4  ต่อมาเป็นศิลปินดูโอร่วมกับเจอาร์ กิตติกุลวงศ์  และให้ร่วมแสดงภาพยนตร์ของอาร์เอสฟิล์ม ในเรื่อง ล่องจุ๊น ขอหมอนใบนั้นที่เธอฝันยามหนุน พ.ศ. 2539 ในบทบาทของ ลักกี้ น้องชายของล่องจุ๊น ที่รับบทโดย เต๋า-สมชาย เข็มกลัด นอกจากการแสดงภาพยนตร์เรื่อง ล่องจุ๊น ขอหมอนใบนั้นที่เธอฝันยามหนุน ยังมีผลงานหลังจากการเปิดตัวในฐานะสมาชิกของบริษัทอาร์เอสโปรโมชั่น ละครเรื่อง เพลงใบไม้ร่วง ในบทบาทพระเอกเต็มตัว ทางสถานีโทรทัศน์ช่อง 7 คู่กับโบว์ - ปรารถนา องค์ชัยศักดิ์

ปัจจุบัน ได้เปิดบริษัท Voyage Production รับผลิตมิวสิกวิดีโอ รายการโทรทัศน์ โฆษณา รวมทั้งผลิตโพสต์โปรดักชั่น อย่าง การตัดต่อ กราฟิกต่าง ๆ วอย เกรียงไกร อังคุณชัย (Jr-Voy)

 ผลงาน 
 อัลบั้ม 
 เจอาร์-วอย 
 Jr-Voy (พ.ศ. 2539)
 I Love You
 Only You
 ฉันอีกหรือ
 หลอก
 เพื่อนคุย
 โตไม่ทัน
 (รัก) คำนี้
 เด็กเจ้าปัญหา
 เพียงหนึ่งคำ
 ฝันดีนะ

 Zigzagza (พ.ศ. 2540)
 Zigzagza
 Love Potion No. 9
 ชอบ
 Puppy Love
 มารักกัน
 รอได้ไหม
 All I Have To Do Is Dream
 Love
 อยากให้เธอรู้
 ขอแค่มีเธอ

 ไวรัส วายร้าย (พ.ศ. 2541)
 Virus
 ล้น
 ไม่ทำร้าย
 อย่ากะพริบตา
 นะ น่า นะ
 ของจริงต้องเป็นคู่
 อย่าหลบตา
 You'r Beautiful
 อย่าขัดใจ
 หาอะไรทำไปก่อน

 Refresh (พ.ศ. 2542)
 ตึก
 พรุ่งนี้ไม่ต้องโทรมา
 มาทำไม
 ล้น
 หลบหน่อย (พระเอกมา)
 Love Potion No.9
 ไม่ทำร้าย
 Virus
 รักเธอทุกวัน
 เบ้อเร่อเฮ่อ
 ชอบ
 Only You
 Zigzagza
 I Love You

 อัลบั้มเดี่ยว 
 Studio Voy (พ.ศ. 2545)
 คนบนฟ้า
 รักฉันอยู่ที่เธอ
 ไม่คุ้มกันเลย
 คุณโอกาส
 แค่หัวใจก็พอ
 ผู้ชายคนนี้
 สวัสดีครับ
 คำค้ำคอ
 ความเหมือนที่แตกต่าง
 เกินคาดหวัง JR & Voy ทุกอัลบั้ม

 อัลบั้มพิเศษ 
 เดอะเน็กซ์
 ดิ เอ็กซ์-เวนเจอร์
 Mission 4 Project
 เดอะเซเลเบรชัน
 Zodiac

 เพลงประกอบละคร 
 ให้ฉันรักเธอ เพลงประกอบละครเรื่อง เพลงใบไม้ร่วง

 ละครโทรทัศน์ 
 2541 ละคร เพลงใบไม้ร่วง

 ภาพยนตร์ 
 ล่องจุ๊น ขอหมอนใบนั้นที่เธอฝันยามหนุน ....ลักกี้
 เด็กเดน ....โด่ง
# ภัสสณันฐ์ สุนทรฐิติ
ภัสสณันฐ์ สุนทรฐิติ (เกิด 20 พฤษภาคม พ.ศ. 2528) ชื่อเล่น แนนนี่ เป็นนักร้องและนักแสดงชาวไทย เป็นสมาชิกของเกิร์ลลีเบอร์รี สังกัดอาร์เอส  

ชีวิตส่วนตัวสมรสกับ ปวินท์ สุนทรฐิติ แฟนหนุ่มนอกวงการ เมื่อวันที่ 25 ธันวาคม พ.ศ. 2564 มีบุตรชายด้วยกันหนึ่งคนชื่อ น้องเอเรน เกิดเมื่อวันที่ 27 มิถุนายน พ.ศ. 2565 

 การศึกษา 
 School of Business Administration (ภาคอังกฤษ) มหาวิทยาลัยกรุงเทพ

 ผลงาน 
 งานเพลง 

 พ.ศ. 2545 อัลบั้ม World The International Music Albumอัลบั้ม World The International Music Album ร่วมกับ แซนดร้า แมฟโร, โจ้ - ธณรัฐ ปิ่นเวหา, เก๋ - วรรณิศา จิตรมงคลสุข, พัน - ประพันธ์ เพชรสุขสมวิไล, โต - ฉัตรชัย พินธุประภา, นัน - อนัน ศรีมหายัน และ ฝน - รัตภูมิ ปานคล้าย, ซอ - มนต์มนัส พลับทอง (ซอ The Sis), เบลล์ - มนัญญา ลิ่มเสถียร (เบลล์ เกิร์ลลี่ เบอร์รี่), เอก - เอกชัย ตอรบรัมย์, แนนนี่ - ภัทรนันท์ ดีรัศมี (แนนนี่ เกิร์ลลี่ เบอร์รี่)
 เพลงที่ขับร้อง เลยตาม (น้ำ) เลย (JAMICA)

 ซีรีส์ 
 ENCORE 100 ล้านวิว เรื่อง“เชือกวิเศษไตรภาค  ตอน เกมกระชากรัก รับบท อิงค์ ช่อง จีเอ็มเอ็ม 25

 ภาพยนตร์ 
 ตายทั้งกลม (The Snow White) 
 หนังผี (The Cinderella) 

 มิวสิกวิดีโอ 
 เพลง Go La La (Game of life 2010) ของ P.O.I (ร่วมกับ 4 สาว เกิร์ลลี่ เบอร์รี่ โฟร์-มด เนโกะ จัมพ์ เฟย์ ฟาง แก้ว เบนซ์ จากวงพริกไทย) และกระแต จากอาร์สยาม

 โฆษณา 
 กูลิโกะ 
 ทิปโก้ 
 1900 
 CLEAR&SMOOTH (เวียดนาม) 
 ฮานามิ
 ทายผลบอลโลก ลุ้น 30 ล้านบาท

 พิธีกร 
 รายการ stop me babe (สต็อบ มี เบ็บ) คู่กับ (ณปภัช วัฒนากมลวุฒิ หรือ มด โฟร์ มด) (ช่อง ย๊าค ทีวี) (พ.ศ. 2555)
 รายการ พราวเสน่ห์ คู่กับ (ณปภา ตันตระกูล หรือ แพท) (สถานีโทรทัศน์ช่อง 8) (พ.ศ. 2555)

 รางวัล 
  รางวัลแตงกวาแดงอะวอร์ดส์ สาขานักร้อง อันดับที่ 4 ครั้งที่ 1 ของ Hamburger (2009)
# ตราสัญลักษณ์สมาคมประชาชาติแห่งเอเชียตะวันออกเฉียงใต้
ตราสัญลักษณ์อาเซียน กำหนดขึ้นเมื่อเดือนกรกฎาคม พ.ศ. 2540 Flags of the World ส่วนคำแนะนำอย่างเป็นทางการในการใช้ตราสัญลักษณ์ กำหนดเมื่อ 8 เมษายน พ.ศ. 2553 Guidelines on the Use of the ASEAN Emblemมีสัญลักษณ์ เป๊นรวงข้าว 10 ต้นมัดรวมกันอยู่ในวงกลมสีแดง ล้อมด้วยสีขาวและสีน้ำเงินตามลำดับ โดยมีความหมายดังนี้
 รวงข้าวสีเหลือง  หมายถึง   ประเทศทั้ง 10 รวมกันเพื่อมิตรภาพและความเป็นน้ำหนึ่งใจเดียวกัน 
 สีแดง               หมายถึง   ความกล้าหาญและความก้าวหน้า
 สีขาว               หมายถึง    ความบริสุทธิ์ใจที่มีต่อกัน 
 สีเหลือง            หมายถึง    ความเจริญรุ่งเรือง
 สีน้ำเงิน            หมายถึง    สันติภาพและความมั่นคง
 การกำหนดสี 
 Scheme น้ำเงิน แดง ขาว เหลือง Pantone  Pantone 286  Pantone Red 032     Pantone Process Yellow CMYK  C100-M60-Y0-K6  C0-M91-Y87-K0  C0-M0-Y0-K0  C0-M0-Y100-K0 RGB  34-85-158  227-49-49  255-255-255  248-244-0
# ทอมมี เมอร์เซอร์
ทอมมี เมอร์เซอร์ เกิดเมื่อวันที่ 21 กุมภาพันธ์ ค.ศ. 1985 เป็นนักมวยปล้ำอาชีพชาวอเมริกันในนามสังเวียนของ คริมสัน ปัจจุบันเซ็นสัญญาปล้ำอยู่ในสมาคมโทเทิลนอนสต็อปแอคเชินเรสต์ลิง เคยได้แชมป์แทกทีม TNA 1 สมัยคู่กับแมตต์ มอร์แกน

ผลงาน
Great American Wrestling
GAW Championship (1 time, current)

House of Glory
HOG Tag Team Championship (1 time) – with Amazing Red

NWA Main Event
NWA Mid-American Television Championship (1 time)

NWA Southern All-Star Wrestling
NWA Southern Heavyweight Championship (1 time)

Ohio Valley Wrestling
OVW Heavyweight Championship (1 time)
OVW Southern Tag Team Championship (2 times) – with Jason Wayne
Nightmare Rumble (2012)

Pro Wrestling Illustrated
PWI ranked him #41 of the top 500 singles wrestlers of the year in the PWI 500 in 2012

Total Nonstop Action Wrestling
TNA World Tag Team Championship (1 time) – with Matt Morgan

United States Wrestling Organization
ATL Southern Championship (1 time)

Wrestling Observer Newsletter
Most Overrated (2011)
# โทมัส อเมริโก
โทมัส อเมริโก(Thomas Americo) นักมวยสากลชาวอินโดนีเซีย เกิดที่เมืองดิลี จังหวัดติมอร์ตะวันออก (ปัจจุบันคือประเทศติมอร์-เลสเต) สถิติการชก 10 ครั้ง ชนะ 4 (น็อค 2) เสมอ 1 แพ้ 5  เป็นนักมวยสากลชาวอินโดนีเซียคนแรกที่ได้ขึ้นชิงแชมป์โลก แต่ไม่สำเร็จ
 ประวัติ 
อเมริโกขึ้นชกมวยสากลครั้งแรกเมื่อ 19 เมษายน พ.ศ. 2523 ชนะคะแนนเอ็ดดี้ บัตตอนที่อินโดนีเซีย จากนั้นขึ้นชิงแชมป์ OPBF รุ่นไลท์เวลเตอร์เวทเมื่อ 15 สิงหาคมปีเดียวกัน ชนะน็อค กู ซํงโม ยก 8 ที่จาการ์ตา ได้แชมป์มาครอง จากนั้นขึ้นชิงแชมป์โลกรุ่นซูเปอร์ไลท์เวท WBC เมื่อ 29 สิงหาคม พ.ศ. 2524 นับเป็นนักมวยสากลชาวอินโดนีเซียคนแรกที่ได้ชิงแชมป์โลก แต่เขาทำไม่สำเร็จ เป็นฝ่ายแพ้คะแนน ซาอูล แมมบี ไปในการชกที่จาการ์ตา
หลังจากชิงแชมป์โลกไม่สำเร็จ อเมริโกไปป้องกันแชมป์ OPBF ที่เกาหลีใต้ ในปลายปีนั้น แต่ก็แพ้คะแนน คิง ซังฮยุน เสียแชมป์ไปอีก จากนั้น ขึ้นชกอีก 3 ครั้ง เสมอ 1 แพ้ 2 จนกระทั่งมาชกชนะรวดอีกสองครั้งใน พ.ศ. 2529 – 2530 จึงขึ้นชกชิงแชมป์อินโดนีเซียรุ่นไลท์เวลเตอร์เวทเมื่อ 29 มิถุนายน พ.ศ. 2530 ปรากฏว่าเป็นฝ่ายแพ้คะแนน บองฆุก เคนดี จากนั้น อเมริโกจึงแขวนนวมไป ไม่เคยขึ้นชกมวยสากลอีกเลย
 เกียรติประวัติ 
 แชมป์OPBF รุ่นไลท์เวลเตอร์เวท
 ชิง 15 สิงหาคม 2523 เดียวกัน ชนะน็อค กู ซํงโม ยก 8 ที่จาการ์ตา
 เสียแชมป์ 20 ธันวาคม 2524 แพ้คะแนน คิม ซังฮยุน ที่เกาหลีใต้
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นซูเปอร์ไลท์เวท WBC เมื่อ 29 สิงหาคม  2524 แพ้คะแนน ซาอูล แมมบี ที่อินโดนีเซีย
 อ้างอิง 
สถิติการชก boxrec.com
# อุลติมินิโอ ราโมส
อุลติมินิโอ ราโมส ซาเกย์รา  หรือ ชูการ์  นักมวยสากลชาวคิวบา  เป็นอดีตแชมป์โลกรุ่นเฟเธอร์เวท ที่เคยชกคู่ต่อสู้ถึงเสียชีวิตมาแล้ว สถิติการชก 66 ครั้ง ชนะ 54 (น็อก 40) เสมอ 4 แพ้ 7

 ประวัติ 
ราโมสเกิดเมื่อ 2 ธันวาคม พ.ศ. 2484 ที่เมืองมาตันซัส ประเทศคิวบา เขาเริ่มชกมวยสากลอาชีพเมื่อ พ.ศ. 2500 ชกชนะรวดจนได้ครองแชมป์มวยสากลของประเทศคิวบาใน พ.ศ. 2503 หลังจากที่ฟิเดล กัสโตร ขึ้นครองอำนาจในคิวบา เขาได้ลี้ภัยไปยังเม็กซิโก และขึ้กมวยสากลอาชีพอีก ในที่สุด ราโมสก็ได้ขึ้นชิงแชมป์โลกรุ่นเฟเธอร์เวตกับเดวีย์ มัวร์ แชมป์โลกชาวสหรัฐเมื่อ 21 มีนาคม พ.ศ. 2506 ที่สหรัฐ ซึ่งการชกตั้งแต่ยก 6 เป็นต้นไป ราโมสเป็นฝ่ายไล่ชกแชมป์โลกอย่างหนักหน่วง แต่มัวร์ไม่ยอมแพ้ จนปลายยก 9 มัวร์ถูกชกอย่างหนักจนเกือบถูกน็อก แต่ระฆังหมดยกดังขึ้นเสียก่อน พอขึ้นยก 10 มัวร์ขึ้นมาชกในสภาพที่ไม่พร้อมเท่าใดนัก และถูกราโมสถลุงจนหมดสติคาเวตีในยกนี้เอง ทำให้ราโมสได้เป็นแชมป์โลก ส่วนมัวร์นั้น หมดสติไม่ฟื้น จนต้องส่งโรงพยาบาลและเสียชีวิตไปในที่สุดเมื่อ 23 มีนาคม พ.ศ. 2506

ราโมสขึ้นชกป้องกันตำแหน่งแชมป์โลกไว้ได้ 3 ครั้ง รวมทั้งชนะน็อก มิตสึโนริ เซกิ คู่ปรับเก่าของโผน กิ่งเพชรได้ในยกที่ 6 ก่อนจะมาเสียแชมป์ในการป้องกันแชมป์ครั้งที่ 4 แพ้น็อก บิเซนเต ซัลดิบาร์ ยก 12 เมื่อ  26 กันยายน พ.ศ. 2507 หลังจากนั้น ราโมสกลับมาชกชนะรวด จน 22 ตุลาคม พ.ศ. 2509 ก็ขึ้นชิงแชมป์โลกรุ่นไลต์เวต แต่เป็นฝ่ายแพ้น็อกการ์โลส ออร์ติซ ยก 5 ราโมสขอแก้มืออีกครั้ง ทั้งคู่จึงชกกันอีกเมื่อ 1 กรกฎาคม พ.ศ. 2510 แต่ราโมสเป็นฝ่ายแพ้น็อกอีกในยกที่ 4 ชิงแชมป์โลกไม่สำเร็จ

ราโมสหยุดชกไป 1 ปี กลับมาชกอีกครั้งใน พ.ศ. 2512 โดยชกชนะรวดมา 3 ครั้ง ก่อนจะพ่ายแพ้ติดต่อกันอีก 3 ครั้งเช่นเดียวกัน หลังจากชกแพ้น็อก ซีซาร์ ซินดา ยก 10 เมื่อ 25 เมษายน พ.ศ. 2515 ราโมสก็ประกาศแขวนนวมอย่างเป็นทางการ

 เกียรติประวัติ 
 แชมป์มวยสากลประเทศคิวบารุ่นเฟเธอร์เวต (พ.ศ. 2503)
 แชมป์โลก WBC,WBA รุ่นเฟเธอร์เวท 
 ชิง 21 มีนาคม 2506 ชนะน็อก เดวีย์ มัวร์ ยก 10 ที่สหรัฐ
 ป้องกันแชมป์ครั้งที่ 1, 13 กรกฎาคม 2506 ชนะคะแนน ราฟุย คิง ที่เม็กซิโก
 ป้องกันแชมป์ครั้งที่ 2, 1 มีนาคม 2507 ชนะน็อก มิตสึโนริ เซกิ ยก 6 ที่ญี่ปุ่น
 ป้องกันแชมป์ครั้งที่ 3, 9 พฤษภาคม 2507 ชนะคะแนน ฟลอยด์ รอเบิร์ตสัน ที่กานา
 เสียแชมป์ , 26 กันยายน 2507 แพ้น็อก บิเซนเต ซัลดิบาร์ ยก 12 ที่เม็กซิโก
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC,WBA รุ่นไลท์เวท เมื่อ 22 ตุลาคม พ.ศ. 2509 แพ้น็อก การ์โลส ออร์ติซ ยก 5 ที่เม็กซิโก
 ชิงแชมป์โลก WBC,WBA รุ่นไลท์เวท เมื่อ 1 กรกฎาคม พ.ศ. 2510 แพ้น็อก การ์โลส ออร์ติซ ยก 4 ที่ปวยร์โตรีโก
# ฤดูพายุไซโคลนมหาสมุทรอินเดียตะวันตกเฉียงใต้ พ.ศ. 2555–2556
ฤดูพายุไซโคลนมหาสมุทรอินเดียตะวันตกเฉียงใต้ พ.ศ. 2555-2556 เป็นฤดูกาลในอีตที่เคยมีการก่อตัวของพายุหมุนเขตร้อนในมหาสมุทรอินเดียตะวันตกเฉียงใต้ ฤดูกาลดังกล่าวจะลากยาวตลอด พ.ศ. 2555 ถึง พ.ศ. 2556 โดยเริ่มนับตั้งแต่วันที่ 1 พฤศจิกายน พ.ศ. 2555 จนไปสิ้นสุดลงในวันที่ 30 เมษายน พ.ศ. 2556 โดยมีข้อยกเว้นในแถบมอริเชียสและเซเชลส์ ซึ่งจะส้นสุดในวันที่ 15 พฤษภาคม พ.ศ. 2556 พายุในเขตนี้จะมีขอบเขตอยู่ทางตะวันตกของเส้น 90°E และทางใต้ของเส้นศูนย์สูตร โดยการติดตามของศูนย์อุตุนิยมวิทยาภูมิภาค (Regional Specialized Meteorological Center) ในเรอูว์นียง พายุลูกแรกที่ก่อตัวในแอ่งนี้คือ เอเนส ที่ก่อตัวเมื่อวันที่ 12 ตุลาคม ก่อนที่จะเริ่มฤดูกาลอย่างเป็นทางการกว่าสองสัปดาห์ ซึ่ง เอเนส ทวีความรุนแรงเป็นถึง ระดับ 3 ตามสเกลเฮอร์ริเคนของแซฟเฟอร์-ซิมป์สัน นับเป็นพายุหมุนเขตร้อนที่รุนแรงที่สุดที่เคยก่อตัวขึ้นในมหาสมุทรอินเดียตะวันตกเฉียงใต้

 เส้นเวลา 
 

หย่อมความกดอากาศต่ำแรกของฤดูกาลก่อตัวเมื่อวันที่ 12 ตุลาคม และค่อย ๆ ทวีกำลังแรงขึ้นจนกลายเป็นพายุหมุนเขตร้อนที่รุนแรงที่สุดเท่าที่เคยบันทึกได้ เมื่อวันที่ 14 ตุลาคม

 พายุ 
 ไซโคลนเขตร้อนรุนแรงเอเนส 

วันที่ 12 ตุลาคม ศูนย์ร่วมการเตือนภัยไต้ฝุ่น (JTWC) มีการประกาศเตือน TCFA ระบบใกล้กับชาโกส

 หย่อมความกดอากาศ 02 

 พายุโซนร้อนกำลังแรงโบล์ดวิน 

 ไซโคลนเขตร้อนรุนแรงคลัวเดีย 

ไซโคลนเขตร้อนดูไมล์

พายุโซนร้อนกำลังปานกลางอีแมง

พายุไซโคลนเขตร้อนรุนแรงเฟลเลียง

พายุไซโคลนเขตร้อนจีโน

พายุไซโคลนเขตร้อนฮารูนา

พายุไซโคลนเขตร้อนไอเมลดา

พายุไซโคลนเขตร้อนกำลังปานกลางจามาลา

 รายชื่อพายุที่เกิดขึ้น 
ภายในทิศตะวันตกเฉียงใต้ของมหาสมุทรอินเดีย ดีเปรสชันเขตร้อนและกึ่งดีเปรสชันเขตร้อน ที่มีความเร็วลมรอบศูนย์กลางเฉลี่ย 10 นาที 65 กม./ชม. (40 ไมล์/ชม.) ศูนย์อุตุนิยมวิทยาภูมิภาคในเกาะเรอูว์นียง, ประเทศฝรั่งเศส (RSMC เรอูว์นียง) จะเป็นผู้กำหนดชื่อพายุ
อย่างไรก็ตาม ศูนย์ย่อยภูมิภาคพายุหมุนเขตร้อนในมอริเชียสและมาดากัสการ์จะกำหนดชื่อ เมื่อระบบเป็นพายุโซนร้อนระหว่าง 55°ตะวันออก และ 90°ตะวันออก ถ้าพายุโซนร้อนระหว่าง 30°ตะวันออก และ 55°ตะวันออกแล้ว ศูนย์ย่อยจะกำหนดชื่อที่เหมาะสมของพายุ โดยรายชื่อใหม่จะใช้เป็นประจำทุกปีในขณะที่ชื่อปกติจะใช้เพียงครั้งเดียวจึงไม่มีการปลดชื่อออก และเป็นครั้งแรกที่พายุไซโคลนเขตร้อนเคลื่อนตัวเข้ามาในภูมิภาคออสเตรเลีย จะไม่เปลี่ยนชื่อที่ตั้งโดยศูนย์ย่อยภูมิภาคพายุหมุนเขตร้อนในมอริเชียสและมาดากัสการ์

 เอเนส
 โบล์ดวิน
 คลัวเดีย
 ดูไมล์
 อีแมง
 เฟลเลียง
 จีโน
 ฮารูนา
 อีเมลดา จามาลา

 ผลกระทบ 
ตารางนี้แสดงรายการพายุทั้งหมดที่เกิดขึ้นทางตะวันตกเฉียงใต้ของมหาสมุทรอินเดีย ในช่วงปี พ.ศ. 2555-2556 ซึ่งจะระบุชื่อของพายุ, วันที่พายุเริ่มก่อตัว, ความรุนแรง, ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2012 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
 ชื่อพายุ  วันที่เกิด  ระดับของพายุ  ลมเฉลี่ยสูงสุด 10 นาที  ความกดอากาศเฮกโตปาสกาล (hPa) พื้นที่ได้รับผลกระทบ  ความเสียหาย  เสียชีวิต อ้างอิง        ดีเอโก การ์เซีย, มาดากัสการ์  ไม่มี  ไม่มี         ไม่มี  ไม่มี  ไม่มี         ไม่มี  ไม่มี  ไม่มี         ไม่มี  ไม่มี  ไม่มี         เรอูว์นียง  ไม่มี  ไม่มี สรุปฤดูกาล ดีเปรสชันทั้งหมด: 5 ลูก  12 ตุลาคม – 11 พฤษภาคม   185 กม./ชม. (155 ไมล์/ชม.)  949 hPa (28.02 นิ้วปรอท)   ดอลลาร์สหรัฐ  ไม่มี
# ลี แบ็กซ์เตอร์
ลี แบ็กซ์เตอร์ (17 มิถุนายน ค.ศ. 1976 transfermarkt profile —) เป็นผู้รักษาประตูฟุตบอลผู้ซึ่งเล่นให้แก่สโมสรในประเทศอังกฤษและสวีเดน

เขาย้ายจากมัลโมเอฟเอฟมายังสโมสรฟุตบอลเชฟฟีลด์ยูไนเต็ด ใน ค.ศ. 2003 เพื่อคุ้มกันวิกฤติในการรักษาประตู เขาเล่นในการแข่งขันฟุตบอลลีก เดอะเบลด โดยได้พบกับสโมสรฟุตบอลเบิร์นลีย์เมื่อวันที่ 8 ธันวาคม ค.ศ. 2003 แม้ว่าเขาจะถือว่ามีข้อบกพร่องอยู่บ้างในสองประตูก็ตาม

เขาเล่นให้แก่สโมสรฟุตบอลเชฟฟีลด์ยูไนเต็ดในหนึ่งลีกเท่านั้น ก่อนย้ายกลับไปยังประเทศสวีเดนเพื่อร่วมทีมไอเอฟเคโกเตบอร์ก และใน ค.ศ. 2007 เขาได้ลงนามเป็นผู้ฝึกสอนผู้รักษาประตูให้แก่ทีมเอไอเคSvenskafans.com: Lee Baxter och Thomas Lagerlöf till AIK
# ชาโตดาร์มายัก
ชาโตดาร์มายัก  หรือชื่อเรียกในอดีตคือ ชาโตมูตง-อาร์มายัก (ในช่วงปี ค.ศ. 1750–1955), ชาโตมูตง-บารงฟีลิป (ในช่วงปี 1956–1973), มูตงบารอน (ในช่วงปี ค.ศ. 1974–1978) และ ชาโตมูตง-บารอน-ฟีลิป (ในช่วงปี ค.ศ. 1979–1988) เป็นโรงงานผลิตไวน์แห่งหนึ่งจากเขตผลิตไวน์โปยัก (Pauillac) ในแถบเมืองบอร์โด ประเทศฝรั่งเศส ไวน์ที่ผลิตจากที่นี่ได้รับการจัดให้เป็นหนึ่งในไวน์ที่มีคุณภาพและรสชาติยอดเยี่ยมชั้นที่ 5 (Cinquième cru) จากการจัดอันดับไวน์แถบบอร์โดเมื่อปี ค.ศ. 1855

โรงงานผลิตไวน์แห่งนี้ตั้งอยู่ในพื้นที่ 126 เอเคอร์หรือประมาณ 0.51 ตารางกิโลเมตร ปลูกองุ่นพันธุ์กาแบร์แนโซวีญง (Cabernet Sauvignon), แมร์โล (Merlot), กาแบร์แนฟร็อง (Cabernet Franc) และเปอตีแวร์โด (Petit Verdot) โดยมีผลผลิตเฉลี่ยประมาณปีละ 18,000 ลัง ในปัจจุบันผู้ดูแลและครอบครองคือตระกูลรอทส์ไชลด์ (Rothschild)
# สเว็น บ็อยเคิร์ท
สเว็น บ็อยเคิร์ท  เกิดวันที่ 12 ธันวาคม ค.ศ. 1973 ที่ชโตลแบร์ก แซกโซนี เป็นอดีตผู้รักษาประตูชาวเยอรมัน ผู้ซึ่งเล่นครั้งสุดท้ายให้แก่ทีมเอ็มเอสวีดุยส์บวร์กในบุนเดิสลีกา ภายหลังจากที่สโมสรได้รับการเลื่อนชั้นจากบุนเดิสลีกา 2 ใน ค.ศ. 2007 

 ประวัติ 
เขาเข้าสมทบทีมเอ็มเอสวีดุยส์บวร์กในช่วงฤดูร้อน ค.ศ. 2003 โดยเล่นร่วมกับทีมดังกล่าวสองฤดูกาลในดิวิชันที่สองของเยอรมัน และร่วมกับยูเนียนเบอ์ลินเข้าชิงถ้วยรางวัลในฤดูกาล 2000–01 (โดยเป็นฝ่ายแพ้ต่อผู้เข้าแข่งขันแชมเปียนส์ลีกอย่างสโมสรฟุตบอลชัลเคอ 04) เขาได้รับอนุญาตให้เป็นตัวแทนทีมชาติเยอรมันเข้าแข่งขันรายการยูฟ่าคัพ ฤดูกาล 2001–02 ที่ซึ่งทีมของเขาสามารถเข้าสู่รอบสอง หลังจากนั้นทางทีมก็จัดให้บ็อยเคิร์ทเป็นตัวเลือกแรกในการเป็นผู้รักษาประตู

วันที่ 22 มิถุนายน ค.ศ. 2009 บ็อยเคิร์ทประสบอุบัติเหตุจากบังเหียนม้า ที่ได้ดึงนิ้วหัวแม่มือข้างขวาของเขาจนฉีกขาด และมีการใช้เวลาในการผ่าตัดสามชั่วโมงครึ่งในการพยายามที่จะเย็บกลับเข้าดังเดิมMSV Duisburg: Torwart Sven Beuckert reißt sich Daumen ab - Bild.de บ็อยเคิร์ทเคยวางแผนจะเข้าแข่งขันในระดับอาชีพต่อในฤดูกาล 2010/11 แต่แล้วการแข่งขันในระดับอาชีพของเขาก็ได้จบลงMSV Duisburg: Sven Beuckert: Daumen rauf - RP Online  โดยในช่วงกลางเดือนพฤศจิกายน ค.ศ. 2011 เขาได้รับหน้าที่เป็นผู้ฝึกสอนผู้รักษาประตูให้แก่ทีมเอ็มเอสวีดุยส์บวร์กแทน
# ว็อล์ฟกัง เดอ แบร์
ว็อล์ฟกัง "เท็ดดี" เดอ แบร์  เกิดวันที่ 2 มกราคม ค.ศ. 1964 ที่ดินซลาเคิน เป็นนักฟุตบอลชาวเยอรมันเกษียณอายุ ซึ่งปัจจุบันเขาเป็นผู้ฝึกสอนการรักษาประตูให้แก่โบรุสซีอาดอร์ทมุนท์

 ประวัติ 
ว็อล์ฟกัง เดอ แบร์ เริ่มเล่นฟุตบอลระดับอาชีพให้แก่เทเฟา ยานฮีสเฟ็ลท์ จากนั้น เขาก็ได้ย้ายไปร่วมทีมกับเอ็มเอ็สเฟา ดืสบวร์ค และเขาได้เริ่มเล่นลีกครั้งแรกในวันที่ 22 พฤษภาคม ค.ศ. 1982 และเมื่อเขามีอายุได้ 22 ปีก็ไดย้ายมาอยู่ทีมโบรุสซีอาดอร์ทมุนท์ โดยได้รับมอบหมายให้เป็นผู้รักษาประตูหมายเลขสองถัดจากรอล์ฟ ไมเยอร์Torwart-Trainer Wolfgang de Beer - Borussia Dortmund 

 เกียรติประวัติ 
 ผู้ชนะ ยูฟ่าแชมเปียนส์ลีก: 1996–97
 เข้ารอบสุดท้าย ยูฟ่าคัพ: 1992–93
 ผู้ชนะ ฟุตบอลชิงแชมป์สโมสรยุโรปและอเมริกาใต้: 1997
 แชมป์ บุนเดิสลีกา: 1994–95, 1995–96
 รองชนะเลิศ บุนเดิสลีกา: 1991–92
 ผู้ชนะ เดเอ็ฟเบ-โพคาล: 1988–89

 หนังสืออ่านเพิ่ม 
 B.F. Hoffmann: Das große Lexikon der Bundesligatorhüter. Schwarzkopf & Schwarzkopf, Berlin 2003, ISBN 3-89602-526-0
# หอเกียรติยศทีเอ็นเอ
หอเกียรติยศทีเอ็นเอ หรือ ทีเอ็นเอ ฮอลล์ออฟเฟม เป็นหอเกียรติยศมวยปล้ำอาชีพ ดูแลโดยโทเทิลนอนสต็อปแอคเชินเรสต์ลิง จัดขึ้นอย่างเป็นทางการเมื่อวันที่ 31 พฤษภาคม ค.ศ. 2012 ตอนของรายการอิมแพ็ค เรสต์ลิง และต่อมาผู้ที่เข้าบรรจุหอเกียรติยศคนแรกคือ สติง โดยได้รับการบรรจุในศึกบาวด์ฟอร์กลอรี ในเดือนตุลาคมปี 2012

รายชื่อผู้ที่เข้าสู้หอเกียรติยศ
ปีชื่อในวงการมวยปล้ำประกาศโดย หมายเหตุ2012100pxเล็ค ลูเกอร์ 2013100pxเคิร์ต แองเกิลสติง

กลุ่มนักมวยปล้ำ
 ปี ชื่อทีม ประกาศโดย  หมายเหตุ 2014150px Team 3D Tommy Dreamer  Bully Ray (Mark LoMonaco) - Two-time TNA World Heavyweight Champion Devon (Devon Hughes) - Two-time TNA Television Champion

วันที่และสถานที่มอบ
วันที่เมืองสถานที่ศึกPhoenix, ArizonaPointe Hilton Tapatio Cliffs ResortBound for Glory (2012)San Diego, CaliforniaSan Diego Marriott Mission ValleyBound for Glory (2013)Tokyo, JapanKorakuen HallBound for Glory (2014)

ดูเพิ่ม
หอเกียรติยศดับเบิลยูซีดับเบิลยู
หอเกียรติยศดับเบิลยูดับเบิลยูอี
# ภราดาฆราวาส
ในคริสตจักรโรมันคาทอลิก ภราดาฆราวาส เรียกโดยย่อว่า ภราดาDictionary : LAY BROTHER – Catholic culture. เรียกข้อมูลวันที่  26 พฤศจิกายน พ.ศ. 2555 หมายถึง บุรุษที่เป็นสมาชิกคณะนักบวชคาทอลิก แต่ไม่ได้รับศีลอนุกรมขั้นใด ๆ จึงไม่สามารถโปรดศีลศักดิ์สิทธิ์ได้ การเรียกว่า "ภราดาฆราวาส" เพื่อให้ต่างจากผู้ได้รับศีลบวชแล้วหรือเตรียมจะรับศีลบวชต่อไป แม้จะมีชื่อว่า “ฆราวาส” แต่ภราดาฆราวาสก็มีสถานะเป็นนักบวชคาทอลิก เพราะได้ถือคำปฏิญาณของนักบวชเพื่อรับใช้พระเป็นเจ้าผ่านพันธกิจต่าง ๆ ที่คณะนักบวชที่ตนสังกัดได้กำหนดไว้ คณะนักบวชชายแต่ละคณะกำหนดบทบาทหน้าที่ของภราดาฆราวาสแตกต่างกันไป

 ประวัติ 
ภราดาฆราวาส มีต้นกำเนิดมาจากคณะนักบวชที่ใช้ชีวิตอารามวาสี History of the Vocation of lay brotherhood, เรียกข้อมูลวันที่  26 พฤศจิกายน พ.ศ. 2555 ในคณะนักบวชเหล่านี้จะมีฆราวาสอุทิสตนทำงานช่วยเหลืองานต่าง ๆ ในอาราม โดยเฉพาะงานที่ใช้แรงซึ่งไม่สะดวกสำหรับนักบวชที่ต้องใช้เวลาส่วนใหญ่ไปกับการทำวัตร การรำพึงธรรม และการอธิษฐาน นักพรตเหล่านี้อาจรับศีลอนุกรมเป็นบาทหลวงด้วย ทำให้สามารถโปรดศีลศักดิ์สิทธิ์ได้ และได้เป็นบิดาฝ่ายจิตวิญญาณแก่คริสต์ศาสนิกชน ต่างจากฆราวาสที่ทำงานรับใช้ในอาราม ไม่ได้มุ่งจะบวชเป็นบาทหลวง จึงเรียกว่า “ภราดา” ซึ่งแปลว่า พี่น้อง (เพื่อให้ต่างจากบาทหลวงที่เรียกว่า คุณพ่อ) ภราดาเหล่านี้ไม่มีพันธะต้องเข้าร่วมการทำวัตร แต่เน้นทำงานที่ใช้แรงDefinition of lay brother . Oxford Dictionary. เรียกข้อมูลวันที่  26 พฤศจิกายน พ.ศ. 2555 เช่น เกษตรกรรม ช่างฝีมือ ทำอาหาร ศิลปะ รวมทั้งช่วยสอนหนังสือในโรงเรียนและโบสถ์ โดยภราดาฆราวาสจะสวมเครื่องแบบแฮบิตแตกต่างจากนักพรตและไฟรเออร์ที่ได้รับศีลอนุกรม เพื่อให้สามารถแยกแยะสถานะได้อย่างชัดเจนCatholic Encyclopedia: Lay Brothers. เรียกข้อมูลวันที่  26 พฤศจิกายน พ.ศ. 2555

แม้ภราดาฆราวาสจะมีสถานะต่ำกว่าบาทหลวง แต่มีวิถีชีวิตที่ทำงานได้คล่องตัวกว่า และภราดาหลายคนก็มีความรู้ความสามารถในด้านต่าง ๆ เป็นที่ยอมรับในสังคม ทำให้จำนวนภราดาในคณะนักบวชต่าง ๆ มีเพิ่มขึ้นเรื่อย ๆ จนบางคณะได้แยกภราดาออกเป็นคณะนักบวชอีกคณะหนึ่ง มีการบริหารการปกครองตนเองโดยไม่ขึ้นกับคณะนักบวชที่เป็นบาทหลวง เช่น คณะธรรมทูตพระแม่มารีย์ที่เดิมมีทั้งบาทหลวงและภราดา ต่อมาบาทหลวงกาเบรียล เดแอ ได้แยกกลุ่มภราดาออกมาตั้งเป็นคณะนักบวชอีกคณะหนึ่งที่บริหารปกครองตนเองชื่อว่าคณะพระจิต ต่อมาเรียกว่าคณะภราดาเซนต์คาเบรียล นอกจากนี้ยังมีการตั้งคณะภราดาโดยเฉพาะ เช่น คณะภราดาลาซาล ซึ่งนักบุญฌ็อง-บาติสต์ เดอ ลา ซาล ตั้งขึ้นเพื่อฝึกบุรุษที่อุทิศตนทำงานด้านการศึกษา
# ศุภมาส อิศรภักดี
ศุภมาส อิศรภักดี  (เกิด 3 เมษายน พ.ศ. 2516)  เป็นนักการเมืองชาวไทย ปัจจุบันดำรงตำแหน่งเหรัญญิกพรรคภูมิใจไทย อดีตรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ในรัฐบาลเศรษฐา ทวีสิน และรัฐบาลแพทองธาร ชินวัตร อดีตสมาชิกสภาผู้แทนราษฎร แบบบัญชีรายชื่อ และสมาชิกสภาผู้แทนราษฎรกรุงเทพมหานคร

การศึกษา
 วิศวกรรมศาสตรมหาบัณฑิต มหาวิทยาลัยวอร์ริก สหราชอาณาจักร เมื่อปี พ.ศ. 2543
 วิศวกรรมศาสตรบัณฑิต สาขาอุตสาหการ จุฬาลงกรณ์มหาวิทยาลัย เมื่อปี พ.ศ. 2538

 ประวัติการเลือกตั้ง 
ศุภมาส อิศรภักดี ได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขต 13 (หลักสี่) พรรคไทยรักไทย ในปีพ.ศ. 2544 และ ปี พ.ศ. 2548 ต่อมาได้ลงสมัครเลือกตั้งในนามพรรคภูมิใจไทย โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554ได้คะแนนเป็นอันดับที่ 3 ในกรุงเทพมหานคร เขต 11 แพ้คะแนนนายสุรชาติ เทียนทอง ผู้สมัครจากพรรคเพื่อไทย 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 9ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคภูมิใจไทย) และในปี 2562 เธอได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย

ศุภมาส อิศรภักดี เป็นคณะกรรมการบริหารพรรคภูมิใจไทย ตำแหน่งโฆษกพรรค ในสมัยของอนุทิน ชาญวีรกูล เมื่อวันที่ 14 ตุลาคม พ.ศ. 2555มติภูมิใจไทยเลือก‘อนุทิน’ นั่งหัวหน้าพรรค - ‘บุญจง’ รอง ต่อมาเธอได้รับแต่งตั้งเป็นรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ในรัฐบาลเศรษฐา ทวีสิน ในปี 2566โปรดเกล้าฯ แต่งตั้ง คณะรัฐมนตรี "เศรษฐา" นายกฯ ควบ "รมว.คลัง"

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๒๕, ๑๘ ธันวาคม ๒๕๕๑